# Delte Windows-ressurser

### Innledning

I mange små lokalnett brukes protokollen SMB til å tilby nettverkstjenester. Navn som &Windows; Network eller &Windows; for Workgroups Network eller LanManager brukes også ofte. Ved å bruke SMB kan du få tilgang til såkalte shares (dvs. mapper som tjeneren gjør tilgjengelige) såvel som skrivere.

&kde; har innebygget støtte for SMB-protokollen. Da &kde; er nettverkstransparent betyr dette at du har tilgang til SMB-ressurser overalt der du har tilgang til lokalfilene dine, for eksempel i &konqueror;s filbehandler og i fildialogen. For å dra nytte av dette må du gi &kde; litt informasjon om SMB-nettet. Ta det rolig, dette er vanligvis ganske enkelt siden for eksempel alle Windows-klienter i nettverket trenger, og har, den samme informasjonen.

For at SMB-protokollen skal fungere må Samba være riktig installert. Hvis du har en NT domenekontroller trenger du minstSamba versjon 2.0 eller høyere. Hvis du trenger tilgang til &Windows; 2000-mapper, trenger du Samba versjon 2.0.7 eller høyere. Eldre versjoner kan virke også, men er ikke testet.

### Bruk

Selv om det er mange usikre SMB-nettverk der ute som gir tilgang for alle, så må du i prinsippet autentisere deg for å få tilgang til tjenester på en SMB-tjener. Som standard bruker &kde; data oppgitt i feltene Standard brukernavn og Standard passord til å autentisere på SMB-verter. Hvis du lar feltet Standard brukernavn være tomt vil &kde; forsøke å få tilgang til SMB-verter uten brukernavn. Hvis &kde; ikke klarer det med disse innstillingene blir du bedt om å oppgi brukernavn og passord.

Det er behagelig å la &kde; lagre SMB-passordet ditt, men det kan være et sikkerhetsproblem. Hvis du bruker SMB i et miljø som tar sikkerhet på alvor skal du ikke lagre passordet her, men oppgi det på nytt hver gang du trenger adgang til en SMB- vert.